b'\n_START_ARTICLE_\nStane Bona\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1929 na univerzi v Grenoblu iz elektrotehnike in prav tam 1930 tudi iz papirni\xc5\xa1ke stroke. Zaposlen je bil v tovarni lepenke, kartona in papirja na Koli\xc4\x8devem (1931-1942) in kartona\xc5\xbeni tovarni v Ljubljani (1942-1945). Po osvoboditvi je delal na glavni direkciji zvezne industrije celuloze in papirja v Ljubljani (1946-1950), nato kot tehni\xc4\x8dni direktor v Papirnici Vev\xc4\x8de (1951-1957). Leta 1957 se je posvetil raziskovalnemu delu, bil soustanovitelj In\xc5\xa1tituta za celulozo in papir ter njegov direktor (1969-1974). Kot eden redkih strokovnjakov za papirni\xc5\xa1tvo je \xc5\xbee pred 2. svetovno vojno vplival na hiter in uspe\xc5\xa1en razvoj industrije celuloze in papirja v Sloveniji, po osvoboditvi pa v celi Jugoslaviji. Napisal je strokovno knjigo ve\xc4\x8d \xc4\x8dlankov, razprav in analiz objavljenih v doma\xc4\x8di in tuji strokovni literaturi ter sodeloval pri pripravi ve\xc4\x8d slovarjev.'